JohanHeinsen/ENO huggingface dataset:
Viborger Samler, 1843-11-07
Det er et meget mærkeligt Tegn paa Utilstrækkeligheden i vor hidtilværende tydske Retsorganisation og Proces, siger Kiel. Correspdbl., at der danner sig flere og flere Forligelsescommissioner i Tydskland. J Handelssager har dette allerede hidtil oftere været Tilfældet, men nu have ogsaa Jndvaanerne i Detmold Amt, d. v. s. Meierieiere og Bønder, forpligtet sig til, for Fremtiden at bringe alle deres Processer for en af deres Midte valgt, Forligelsescommission for at forsøge mindelig Afgjørelse. Naar Lovgivningen ikke bringer Hielp og det snart, maa Folket selv hielpe sig og skabe egne Retter, hvorved det undgaaer Manglerne ved de af Staten anordnede Retter.
Viborger Samler, 1843-11-07
I Anledning af at et slesvig-holsteensk Blad kalder Peder Hjort Lorenzen der danische Edel-Hjort. siger Hemp. Av., at hiint Blad let kunde resikere at erholde det velforskyldte Tillægsnavn: "Das schleswigholsteinische Esel-Blatt."
Viborger Samler, 1843-11-07
Paa Opfordringen i Ove Thomsens Avis til at give paalidelig Underretning om, hvad der har bevæget flere velstaaende og fædrelandselskende nordskesvigske Familier (i Beftoft) til at udvandre til America, svarer "Dannevirke:" at den ingen anden Grund kjender til denne Beslutning, end at Fædrene for disse Familier have faaet Lyst til at søge sig et nyt og bedre Fædreland, der rigeligere kan lønne deres Flid og sætte dem istand til at efterlade deres Børn i lykkeligere Stillinger, end her kan blive Tilfældet. Til Ære for Sandheden maa Antagelsen af nogen anden Bevæggrund ansees for hjemlet.
Viborger Samler, 1843-11-07
Konstdreier P. True i Albøge (tidligere bosat i Randers), der, som bekjendt, nylig ved Høiesteret er bleven idømt en Mulct for Qvaksalveri," fordi han havde anvendt en af ham forfærdiget Electrifeermaskine til Helbredelse for Gigt og lignende Sygomme - beklager sig i Aarhuus Avis over denne, for ham uventede, Høiesteretsdom. "Da jeg boede i Randers," siger han, hveiledede den særdeles duelige og almindelig agtede, nu afdøde Læge Bech mig i flere Aar ved Electricitetens nyttige Brug, og som jeg i flere Aar i Randers med Held udøvede. Jeg lod endog i Rand. Av. avertere for de, som behøvede Electrisitetens Virkning, hvilken Tid saadant hos mig kunde skee, uden at nogen Læge, Stiftsphysicus, eller anden Embedsmand gjorde mindste bemærkning.
Viborger Samler, 1843-11-07
Da jeg 1837 var flyttet fra Randers til Albøge, var min, Electrisering her noget bekjendt, og ved stedse heldige Forsøg blev den snart mere; endeel, som oftest meget svage Mennesker opgav mig deres Svaghed, som jeg let kjendte, dog henviste jeg dem almindelig til en Læge; men da endeel forsikkrede mig, at de forgjeves havde været behandlede af en Læge, saa antog jeg disse, og var heldig. Af Høiesteretsdommen, hvori min Betaling er nævnt, indsees snart, at jeg har maattet have betydeligt Tab, men som jeg ei agtede, fordi at jeg gjorde gode Handlinger mod mange af mine Medmennesker, og kunde derfor ikke tænke paa nogen Uro, inden Districtslæge Arendrup i Greenaa f. A. indgav Klage til Randers Amt, som derefter paalagde mig Justitssag. J hvor ubehagelig en saadan Sag for mig end er, da jeg for min beviislige Ugennyttighed, min betydelige Opoffrelse og Tidsspilde, ved at have bevirket mange Menneskers Helbred, at disse igjen ere blevne arbeidende, maaskee og bevirket nogle Livet, og Jngen ved min Behandling har skadet – skal med saadan Mulct belønnes, saa giør det mig ikke mindre Ondt nu at see, som Krøblinger, Mennesker paa Vogne komme slæbendes i min Gaard, og som jeg troer at kunne redde, men nu skal bortvise." Slutteligen synes Hr. True at antage, at den værkbrudne Kone i Sachsen, om hvem Aviserne sidste Sommer fortalte, at hun i en maanetisk Søvn havde seet i Kbhavn en lille Mand med en Maskine, der kunde curere hende, har meent ham. "Men efter den mig overgaaede Høiesteretsdom - siger han - paatvivler jeg den lille Mand her lader sin Electriseermaskine see og mindre gjør offentlig Brug af Samme." Hjørring, den 5te Novbr. Flere beklagelige Selvmord have i den senere Tid fundet Sted her i Egnen. Blandt 4 Personer, som havde hængt sig var ogsaa en aarig Pige, der skal have aflivet sig af Sorg og Fortvivlelse over at hendes Forældre for udøvede Tyverier, vare dømte til Tugt- og Forbedringshuusstraffe. (Ab. Av.) Løgstør, den 5te Novbr. Kammerherre Mylius, har i disse Dage kjøbt af Forvalter Lautrup den Kjøbmand Grandiean forhen tilhørende Gaard heri Byen, for c. 4000 Rbd. Eiendommen blev i Sommer solgt Hr. Lautrup for 2,200 Rbd. - Toldvæsenet herfra Byen har i Egnen heromkring og i Hanherred foretaget endeel Smug Brænderi=Inqvisitioner, der have været ret heldige. (Ab. Av.)
Viborger Samler, 1843-11-07
Viborg. Ved Ordinationen i Viborg Domkirke den 3die Novbr. intimerede Hr. Pastor Hindberg over Mare. 9, 4950. H. H. Hr. Biskoppen holdt Ordinationstalen over 1 Johan, 5, 4–5 om Tilliden til Troens Seir over Verden; hvorefter Hr. Pastor Ehrenreich prædikede over Ephef. 6, 10-12: Vorder stærke i Herren.
Viborger Samler, 1843-11-07
Handels-Efterretninger. Kjøbenhavns Børs-Cours, den 3die November. Hamborg 2 M. - a vista 198 1/4. Species 200. Disconto 4 pCent. Obligationer (uden Rente) 102 a 102 1/2 Rbd. Sedl. Nationalbank=Actier 112 1/2 a 113 i r. S. Odense. Ved Licitationen i Løverdaas over Leverancen af 700 Tdr. Rug til det 6te Dragonregiment i Aaret 1844, vare Priserne: 22 Mk. 12 s., 22 Mk. 14 s., 22 Mk. 15 s. pr. Td. (Hr. Av.)
Viborger Samler, 1843-11-07
Randers. Ved Uldmarkedet den 27de og 28de October blev der solgt: Spansk Raceuld: 1,206 R. a 54 s. Blandet, meest engelsk, Raceuld: 732 a 53 s.; 529 s. a 52 s.; 589. a 51 s.; 873 H. a 50 s.: 385. a 49 s.; 2,051, H. a 48 s.; 280 s. a 47 s.; 315 s. a 44 s. Almindelig jydsk Uld, indleveret fra Landboere, nogenlunde godt forte ret: 890 R. a 46 s.; 86 s. a 45 s.; 51 s. a 43 s.; 231, R. a 42 s.; 496 s. a 41 s. og 147 R. a 40 1/2 s. Af Handlende: almindelig jydsk Uld, nogenlunde forteret: 9000. a 43 s. og 1,100 R. a 44 s. Usolgt blev, 612 . Spansk Uld, hvorpaa budet 57 1/2 s. pr. H. 379 , almindelig jydske Uld, noget sorteret, indleveret fra Landboere, hvorpaa budet 43 s. 3,122 A. fra Handlende, almindelig jydsk Uld, ikke sorteret. (Rand. Av.)
Viborger Samler, 1843-11-07
AVERTISSEMENTS. Fredagen den 17de November afholdes: Skolebal i Klubvært Friis's Locale, Billetter bedes afhentede hos Undertegnede, da Adgangskort ikke erholdes ved Indgangen. Musikken bliver fra Randers eller Aarhuus. Entrepreneurerne.
Viborger Samler, 1843-11-07
J det jeg aflægger min Talskyldighed til dem, som forhen have forundt mig deres Søgning, bekjendtgjøres herved, at jeg nu fortsætter min Handel med Rug- og Hvedebrød, samt daglig modtager Huusbagning i den von Bülow forhen tilhørende Gaard i St. Mathiasgade. Ærbødigst Viborg, den 2den Novbr. 1843. Lindstow.
Viborger Samler, 1843-11-07
Theater Diorama. Imorgen (Onsdag) Aften gives atter en Forestilling, hvis Jndhold nærmere vil blive bekjendtgjort ved Placater. – Næste Forestilling gives paa Torsdag. Øsgevad.
Viborger Samler, 1843-11-07
Af Planteskolerne i Skovanlæggene paa Alheden kan i dette Efteraar, og i næste Foraar erholdes 70,000 Rødgran= og 5000 Stkr. Fyrreplanter, imod en Betaling 1 Rbd. 8 s. for 1000de Stkr. Steendalgaard, den 12te October 1843. Bang.
Viborger Samler, 1843-11-07
Da jeg har forfærdiget flere Maskiner efter de, som jeg for 2 Aar siden har anskaffet mig fra Belgien, til at fabrikere Karder med, er jeg ved Brugen af disse og da je tillige har Garveri, i Stand til at levere Karder og Kradsere, mod contant Betaling, ligesaa billige og gode som de Udenlandske, og anbefaler jeg mig saaledes til Dehrr. Klæde fabricanter, Kjøbmænd, Farvere, Hattemagere og andre som har Brug for Karder Bestillinger modtages i Kjøbenhavn hos Hr. J. P. Sielle og her i Byen hos Undertegnede Niborg, den 6te Novbr. 1843. J. C. Philipsen. En Deel brugte, men i enhver Henseende ubeskadigede, Kakkelovne af den gamle norske Facon, til en Vægt af circa 2 1/2 Skpd. pr. Stk., kan sælges til 24 s. a 2 Mk. P. Guldberg. pr. Lpd. til Nødt Tak af Ringkjøbing Apothek, til 1 Rbd. 8 s. pr. Pd., faaes E. N. Samson. hos Vatter ere i disse Dage arriverede og sælges billigst mulig af C. N. Samson.
Viborger Samler, 1843-11-07
Til Salg. Et meget godt og kun lidet brugt Dreielad med tilhørende Jern og Messinginstrumenter og 2de fine Slibestene &c., er at faae tilkjøbs for 35 Rbd., der kun er det halve Beløb det har kostet. Eierens Bortreise begrunder den billige Priis. Boghandler P. C. Kabell meddeler nærmere Underretning.
Viborger Samler, 1843-11-07
Undvigelse. Kangen Christen Pedersen Egeberg fandt i Aftes Leilighed til at undvige. Han er født og hjemmehørende i Hansted Sogn, Skanderborg Amt, er 24 Aar gl., 63 3/4 Tommer høi, har blondt Haar, en høi Pande, bruunagtige Øine, en stor Næse, lille Mund med udstaaende Læber, en noget kort Overlæbe, middel Hage, en bleg og sygelig Ansigtsfarve, er middel af Skuldre, klein af Lemmer, har middelstore Hænder, et stort Ar paa det venstre Skinnebeen, og taler dansk. Ved Undvigelsen var han iført: en Trøie af mørkmeleret Klæde, en mørk Vadmels Vest, 1 Par sorte Vadmels Beenklæder, en aren Kasket, i blaat Lærreds Halstørklæde, i Par hvide Uldstrømper, Trætofler og en Skjorte mærket B. Nr. 365.
Viborger Samler, 1843-11-07
Enhver, som maatte antræffe den Undvegne, anmodes om at paagribe ham og besørge ham afleveret til nærmeste Retsbetjent, hvorfra han vil blive afhentet.
Viborger Samler, 1843-11-07
Viborg Tugt- og Forbedringshuus, den 6te November L. Undall.
Viborger Samler, 1843-11-07
Auction. Efter vedkommende Udlægshaveres Begjæring, bliver offentlig Auction afholdt Løverdagen den 2den, 16de og 30te December d. A. over Muur- og Tømmermester Anders Christensen Kjempes faste Eiendomme i Skive, bestaaende af en Gaard i Nørregade, 12 Fag til Gaden og 9 Fag Sidehuus, med Hauge og vedliggende Toft af Hartkorn 3 Fdkr. 2 1/4 Alb. Auctionerne afholdes de to første paa Skive Raadstue og den tredie i den sælgende Gaard, hver Dags Formiddag Kl. 10. Conditionerne bekjendtgjøres paa Auctionsstedet og ligge til Eftersyn hos Procurator Dil gaard i Byen. Dette bekjendtgjøres ogsaa til Efterretning for Panthaverne efter Placat 22de April 1817. Skire Byfoged-Contoir, den 6te Novbr. 1843. Horn.
Viborger Samler, 1843-11-09
No. 178. 71 Aarg. Kongelig allernaadigst privilegeret Steminde. Vivor, Forsendes med Brevposten i Danmark og Hertugdommerne. SaadannsaamaransonastorsonenssavamanSamsonsønsaadansonsaasensen ansaaes Torsdagen den 9de November 1843. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-11-09
Nyeste Postefterretninger. Storbritannien og Jrland. Om O'Connells Proces siger den ministerielle Journal the Standard: Vi have aldrig havt Aarsag til at tvivle om at hine retlige Forhandlinger jo ville skride frem. Virkelig finde vi daglig nye Grunde for Umuligheden af at standse med hines Gang, og hvo som af en eller anden Grund har indbildt sig, at de retlig indledede Undersøgelser nu ville ophøre, har taget grovelig Feil. Jrland maa have Fred, og Regjeringen vil gjøre sin Pligt for ved lovlige Midler og ved Hielp af den physiske Magt, der staaer til dens Tjeneste, at sikkre Jrland denne Velgierning. Men vi gjentage ved denne Leilighed vor tidligere Erklæring: Ministeriet Peels ophøiede Formaal er Fred og ikke Hevn, og var det muligt at sikkre Freden uden at afstraffe de Personer, der bestræbe sig for at fjerne den fra denne Øe, da vilde Premierministeren og alle hans Colleger – derom ere vi forvissede - med Taknemmelighed og Glæde gribe denne Mulighed. Sachserne (det almindelige irske Navn paa Englænderne) ere ikke hevnelystne; de ere tvertimod af forsonlig Characteer, og vort nuværende Ministerium er i Eet og Alt sachsisk. Den for Agitortorens egen Lomme bestemte "O'Connells-Rente" – ei at forvexle med Repealrenten - skal inddrives den 19de Novbr. i alle catholske Kirker i Jrland, og den i Anledning af hiin Rentes Jncassation nedsatte Comitte opfordrer i de irske Journaler Contribuenterne til – navnligen under de nuværende betydningsfulde og vigtige Conjuncturer – ikke at vise sig seendrægtige.
Viborger Samler, 1843-11-09
J Dublin ere allerede 1000 pensionerede Soldater udvalgte til activ Tjeneste, og de have erholdt Befaling til at holde sig færdige.
Viborger Samler, 1843-11-09
Efter Efterretninger fra Dublin af 30te Octbr. har O'Connell i den samme Dag afholdte Repealforsamling oplæst fra Erkebiskoppen af Cassel Dr. Slattery, et Brev, hvori denne erklærer, at han - endskjøndt af Grundsætning hidtil fremmed for enhver Deeltagelse i politiske Foreninger - dog under de nuværende Omstændigheder antager det for sin Pligt at træde frem af sit Skjul, og ved sin Tiltrædelse til Repealassociationen at lægge for Dagen sin bestemte Misbilligelse af Ministrenes indgribende Adfærd imod deres Medborgeres Rettigheder. Dr. Slattery optoges derefter tilligemed Erkebiskoppen af Tram til Medlemmer af Repealassociationen. Efter at have oplæst et Brev fra Underhuusmedlemmet Qvækeren Sturge, erklærede O'Connell atter, at han ingenlunde vilde erklære sig for Jrlands fuldkomne Adskillelse fra Moderlandet; kun havde han til Hensigt at Jrland skulde have sit eget Parlement, i hvilket alle egentlige Anliggender skulde forhandles, hvorimod Souveraineteten over Jrland skulde vedblive at tilhøre Dronningen og hendes Efterkommere, ligesom og at ingen Forandring attraaedes i Kronens Prærogativer, til Ex. at slutte Krig og Fred, eller i nogen Green af Colonialforvaltningen.
Viborger Samler, 1843-11-09
Det stadfæster sig, at Regjeringen i Peru er tilsinds at betale Renterne af sit Laan i England med Fuglegjødning (Guano). J 5 Aar skulle de engelske Udlaanere aarlig erholde 120,000 Tons imod en Recognition af 6 Lstl. pr. Ton. Guanoens Priis i England er forØieblikket 10 Lstl. Som en Følge af denne Overeenskomst ere de peruanske Fonds stegne betydeligt. Den udlaante Capital er ikke stor, men Renterne have i lang Tid ikke været erlagte.
Viborger Samler, 1843-11-09
London, den 3die Novbr. De sidste Efterretninger ere uvigtige. Mange Personer kom til Dublin for at afhøres som Vidner i Processen imod O'Connell, hvoriblandt ogsaa en Mængde Politibetjente, der forklædte som Landmænd havde bivaanet Repealforsamlingerne. Anklageacterne imod O'Connell og de øvrige Anklagede skulle være af uhyre Omfang. Efter Rygtet skulle de forelægges Grand-Jury den 2den eller 3die Novbr.; men paa Grund af Acternes Vidtløftighed turde Dommerne give en noget længere Anstand.
Viborger Samler, 1843-11-09
Storfyrst Michael er afreist til Rotterdam. I Wales er man kommen paa Spor efter hemmelige militaire Øvelser om Natten; Rebeccaiterne have tilsendt Juryen, der har domfældt Hughes og Medskyldige, Truselsbreve, og foretaget nogle mislykkede Angreb imod flere Militairposter.
Viborger Samler, 1843-11-09
Spanien. Gerona har ikke capituleret; kongelige Tropper ere rykkede ind i Leon; de i Teres udbrudte Uroligheder ere dæmpede; Cortes have udnævnet en Co mite, der skal udarbeide et Lovudkast angaaende Dronningens Fuldmyndighed. Efter Beretninger fra Giron beskydes denne Stad af Prim paa 3 Sider; Fortet SanJuan ligger i Ruiner. Fra Barcelona meldes, at Centralisterne have rettet deres Batterier imod Garcia, Sang og Barcelonette, og beskadiget mange Bygninger.
Viborger Samler, 1843-11-09
Kongeriget Grækenland. Paris, den 30te Octbr. Journ. d. Deb. omtaler i en Artikel om Grælenland Kong Ottos "loyale og modige Opførsel, og den græske Nations meget lovende Aand. Efter Efterretninger fra Athen af 16de Octbr. har Kong Otto erklæret sine Ministre: "Fra det Øieblik af da jeg antog det constitutionelle System – der efter min Overbeviisning er en Fordeel og Nødvendighed for Grækenlands Jnteresser, har jeg rettet mit ivrige Ønske derpaa, at dette System maa vorde indført i fuldkommen Rolighed og god Orden Jeg har derfor kaldt Dem, m. H., til mig, for at overdrage Dem at meddele dette til mit Folk, deres Undergivne m.m., for at Jngen skal kunne blive skuffet med Hensyn til min kongelige Villie, at det nemlig er mit vedvarende Ønske, at der ikke gjøres nogen Modstand, imod den nu bestaaende Orden." – Man vilde efter denne Erklæring kunne antage, at Kongen har desavoneret Kolokotronis Planer. J Pisa lader sig i denne Tid see en Mand med virkelige (!) Horn i Panden. Det er nemlig tvende krummede, hornagtige, 6 Tommer lange og halvanden Tomme tykke Udvæxter, der befinde sig lige ovenfor Tindingerne. Manden ligner saaledes Jupiter Ammon, er 36 Aar gammel og - ikke gift.
Viborger Samler, 1843-11-09
Da Lægerne have erklæret, at en Operation vilde være farlig, saa har han bestemt sig til at bære sine Horn med Taalmodighed; ja han lader dem ovenikjøbet see for Penge.
Viborger Samler, 1843-11-09
Jndenlandske Efterretninger.
Viborger Samler, 1843-11-09
Kjøbenhavn. Høiesteretsdom, den 6te De. Skibscapt. Andreas Granholm (Sporon) imod Handelshuset Peter de Coninck (Blechingberg), betræffende Lovligheden af en efter Jndstævntes Reqvisition foretagen Arrestforretning. Ved Kjøbenhavns Søretsdom af 5te Mai 1843 var Arrestforretningen kjendt ved Magt at stande og Jndstævnte berettiget til at gjøre sig betalt for 1150 Rbd. (dog efter Fradrag af Bcomk. 59. 6) i det arresterede Skib "Patiencemed alt dets Tilbehør. Dom: Sørettens Dom bør ved Magt at stande. Processens Omkostninger for Høiesteret betaler Cilanten til de Jndstævnte med 100 Rbd. Sv., saa betaler han og til Justitskassen 5 Rbd. Sølv. Under Hamborgerindens, Frøken Amalie Sievelings, Nærværelse i Kbhavn er der sammesteds bleven stiftet en qvindelig Forening til Fattiges og Syges Pleie. Foreningens Medlemmer bestaaer af Jndivider af alle Stænder. For kort siden afskedigedes 12 kbhavnske Toldbetjente.
Viborger Samler, 1843-11-09
Det hedder sig, at samme Skjæbne forestaaer endnu 12 Andre, og at det kbhavnske Toldvæsen derefter skal recrut teres fra Provindserne. (Ah. Av.)
Viborger Samler, 1843-11-09
Forleden forefaldt en lille Jagtseene paa Kongens Nytorv. En sjelden Ræv, som var bragt hertil fra Udlandet, førtes over Torvet af en Mand, der havde den i et Reeb, da den pludselig blev bemærket af en stor Jagthund. Denne, der ei kunde taale et saadant Syn, foer strax paa Ræven og, uagtet alle Anstrængelser fra dens Førers Side, beed den ihiel paa Stedet. (S. Bl.)J forrige Uge hændtes i Noeskilde en skrækkelig Be J forrige Uge hændtes i Noeskilde en skrækkelig Begivenhed. Den der bosiddende Dr. Seidelin, som forhen har været ansat ved Galeanstalten paa Bistrup, havde et ungt vanvittigt Menneske, Søn af mosaiske Forældre, i Pleie hos sig. Det unge Menneskes Vanvid var i den senere Tid steget meget, og han maatte altid være under Opsyn. Jmidlertid havde en Dag i forrige Uge hans Vogter forladt ham, men havde forinden bundet hans Arme. Denne Forsigtighed var imidlertid skjæbnesvanger: den Vanvittige nærmede sig Kakkelovnen, en Guist fængede i hans Blouse, i et Øieblik stod den i lys Lue, og da han ikke kunde bruge sine Hænder, til at slukke Jlden, styrtede han ud i Gaarden, raabende om Hjælp. Hersom en Muurdreng til, men for silde; den Ulykkeliges Legeme var saa forbrændt, at han døde 30 Timer efter. (Ah. Av.)
Viborger Samler, 1843-11-09
Fredag i forrige Uge hændtes det ulykkelige Tilfælde i Frederikssund, at Brændeviinsbrænder Niels Larsens lille raske Gaarige Søn, ved at springe omkring paa en Stabel Tømmer, gled ud med Fødderne, faldt ned og slog sig ihiel.
Viborger Samler, 1843-11-09
Den lavere Klasse af Almuen i Frederiksborg-Egnen, hedder det i "Frederiksborg Amtstidende, synes destoværre endnu bestandigt at hævde hiint sørgelige Ny for Tilbøieligheden til lovløse og voldsomme Foretagender, som den har i Arv efter de forrige Tiders Kulsviere. Frederiksborg Amt sender saaledes i Almindelighed ulige flere Rekruter til Straffeanstalterne end noget andet Amt, og sjelden ender et Aar her uden Mord- eller Røverhistorier.
Viborger Samler, 1843-11-09
For ganske nylig er atter foregaaet et Mord under saa gruelige Omstændigheder, at det fortjener ligesaa megen Afsky som Opmærksomhed. – Efterat Huusmand i Høveltsvang, unge Ole Petersen, i længere Tid havde staaet i usømmeligt Forhold til en anden der boende Huusmands Kone, blev sidstnævntes Mand, ved Navn Anders Christiansen, Tirsdag Aften den 24de f. M. overfaldet i sin Stue af Ole Petersen, der efter de voldsomste Mishandlinger snørede den næsten døde Mand en Strikke om Halsen og slæbte ham saaledes udenfor Huset. Da Morderen mærkede, at hans Offer endnu gav Livstegn uagtet al anvendt Grusomhed, druknede han omsider den Lemlæstede i en nærliggende Tørvegrav. Først paafølgende Fredag Formiddag – saa ligegyldige eller frygtsomme for Morderen vare alle Omboende – skete Melding til Politimesteren, Justitsraad Arboe, hvis Udholdenhed og Energie det dog snart lykkedes at skaffe Lys i Sagen. Morderen og den Dræbtes Kone have, skjøndt med Besmykkelser og Udflugter, dog begge tilstaaet Forbrydelsen.
Viborger Samler, 1843-11-09
Af en Beretning fra Hannover af 25de Octbr. seer man, at der til den holsten lauenborgske Artillerist, Frohbøse, der ver saa uheldig at faae Haanden skudt bort under Manøvrerne ved Lüneburg, er af Officererne i første Corps-Division (Hannoveranere og Brunsvigere) bleven sammenskudt 532 Rdlr. 12 s. preuss. Cour., 22 Rdlr. i Guld og 6 Rdlr. i hamb. Cour., foruden 600 Rdlr., som, deels samlede ved det kgl. Taffel, deels efter Samme, nogle Dage senere bleve den commanderende General tilstillede af Gen. Barner, samt Kongen af Preussens Gave af 30 Ducater, og endnu vil han kunne vente sig Mere, da der, som man hører, vil blive foranstaltet en formelig Subscription ogsaa blandt andet Corps-Divisions Officerer. (Hamb. Correspobl.)
Viborger Samler, 1843-11-09
Fra Flensborg meldes i sidste Nr. af JtzehoerWochenblatt": "Alt i længere Tid grasserer her en ondartet Nervefeber. Døden skrider ved dens Haand alvorligt frem, og har allerede fordret mangt et smerteligt Offer, forvandlet mange Familiers Lykke til den dybeste Sorg. Blandt de her senest Afdøde er den unge kundskabsrige Jngenieurcapt. Kücker. Paa hans Reiser i England, Frankerig og Belgien havde han grundigt studeret Jernbanevidenskaberne, og dirigerede nu Chausseeanlægget mellem Flensborg og Huusum. Hans Død er høist beklagelig, saavel for Staten som for hans Familie. Den 2den Novbr. blev han høitideligt begravet."
Viborger Samler, 1843-11-09
Bankdirecteur Etatsraad Hvidt er ankommen til Flensborg, for at gjøre de fornødne Forberedelser til Filialbanken.
Viborger Samler, 1843-11-09
J Augsb. allg. Zeit. læses følgende Skrivelse fra "Schleswig Holstein, dat. 16de October: "Vi kunne fra gode Kilder forsikkre, at Hertugen af Augustenborg hverken imod en Penge=Godtgjørelse eller imod noget Mageskifte nogensinde vil afstaae sine Arverettigheder; hvilket han ogsaa gjentagne Gange offentlig har erklæret. Hvem, som kjender Hertugen, vil vide, at Jntet kan bevæge ham til at aftræde fra denne Beslutning, saa meget mindre, som her ei alene kommer Rettigheder, men ogsaa Forpligtelser i Betragtning, hvilke han har at opfylde imod de tydske Hertugdommer Schleswig og Holstein. Men et Arrangement, hvor Hertugen opgav sin Arveret, og hvorved Arvefølgen skulde indføres i Hertugdømmerne efter den danske Kongelov, vilde med andre Ord være at adskille begge Hertugdommer fra Tydskland og gjøre dem til danske Provindser."
Viborger Samler, 1843-11-09
Af "Jyllandspostens" sidste Nr. erfares, at Krigsraad og Landsoverretsprocurator Jens Deigaard, nu er Hospitalslem i Randers Hospital.
Viborger Samler, 1843-11-09
Viborg. Forestillingerne paa Theatret blive seete med megen Jnteresse, navnlig vinde især Kunstballetterne og de smukke Prospectmalerier i Dioramaet Publicums særdeles bifald. Antwerpens Citadels Bombardement, som faaes iaftes, afgav et pragtfuldt Skue og en Gjentagelse deraf ønskes vist af Flere. Jaften vil man faae at see et stort militairt Tableau, forestillende Moskaus Brand." Næste Forestilling gives paa Løverdag.